open-index/open-wikipedia-markdown huggingface dataset:
கங்கன் பட்டாச்சார்யா

**கங்கன் பட்டாச்சார்யா** (*Kankan Bhattacharyya*) ஒரு நவீன நேரியல் சாரா லேசர் நிறமாலையியல்  விஞ்ஞானியாவார். இவர் 1954 ஆம் ஆண்டு பிறந்தார். நேரத்தின் அலகான பெம்டோநொடி லேசர் நிறமாலையியல் மற்றும் ஒற்றை மூலக்கூற்று நிறமாலையியல் உள்ளிட்ட பிரிவுகளில் கங்கன் பட்டாச்சார்யா நிபுணத்துவம் பெற்றிருந்தார். கொல்கத்தாவின் இந்திய அறிவியல் வளர்ச்சிக் கழகத்தின் இயக்குநராகவும், பேராசிரியராகவும் பணிபுரிந்தார்.

## கல்வி
கங்கன் பட்டாச்சார்யா கொல்கத்தா மாநிலக்கல்லூரியிலும் தொடர்ந்து கொல்கத்தா பல்கலைக்கழகத்திலும்  படித்தார். 1978 ஆம் ஆண்டு கொல்கத்தாவின் இந்திய அறிவியல் வளர்ச்சிக் கழகத்தில் அமைந்துள்ள மிகிர் சவுத்ரியின் ஆய்வகத்தில் சேர்ந்தார். அங்கு மீநுண்நொடி லேசர் நிறமாலையியல் பிரிவில் இவர் பணியாற்றினார். மீநுண்நொடி இயக்கவியல், இரண்டு போட்டான் உறிஞ்சுதல் மற்றும் குறைந்த வெப்பநிலை சுபோல்சுகி பிணை வினைபொருளில் உயர்-தெளிவுத்திறன் கொண்ட நிறமாலையியல் ஆகியவற்றைப் பயின்று 1984 ஆம் ஆண்டில் முனைவர் பட்டம் பெற்றார். பின்னர் அமெரிக்காவின் நோட்ரே டேம் கதிர்வீச்சு ஆய்வகத்தில் கங்கன் சேர்ந்தார். மீநுண்நொடி லேசர் மின்வெட்டொளி ஒளிச்சேர்க்கை மற்றும் ஒளி வேதியியல் துறைகளில் பி.கே.தாசுடன் சேர்ந்து  பணியாற்றினார். 1986 ஆம் ஆண்டில் தனது மேற்படிப்பிற்காக , கொலம்பியா பல்கலைக் கழகத்திற்குச் சென்று பின்னர் அங்கிருந்து 1987 ஆம் ஆண்டு பட்டாச்சார்யா இந்தியாவுக்குத் திரும்பினார். மீண்டும் இந்திய அறிவியல் வளர்ச்சிக் கழகத்தில் இணைந்தார்.

## தொழில்
குறைக்கடத்திகள் தயாரிப்பின் போது தரக்கட்டுபாட்டு அளவீடுகளில்  ஒளியின் நிலையை  அளவிடுதல், நீர் மேற்பரப்பில் கரிம மூலக்கூறுகளின் முழுமையான நோக்குநிலை ஆகியவற்றை பட்டாச்சார்யா ஆய்வு செய்தார். மேலும் நீர் மேற்பரப்பில் உள்ள அமில-காரப் பண்புகள் மொத்தமாக வேறுபடுகின்றன என்பதையும் கொலம்பியாவில் பட்டாச்சார்யா செய்து காட்டினார்.

பட்டாச்சார்யாவின் முதன்மை ஆராய்ச்சி ஆர்வம் பெம்டோநொடி லேசர் நிறமாலையியலில் இருந்தது. அதிலும் குறிப்பாக, ஒழுங்கமைக்கப்பட்ட மற்றும் உயிரியல் அமைப்புகளில் இயக்கவியலின் தொடர்பு குறித்த ஆய்வுகளை நோக்கி இவர்  இயங்கினார். கரைப்பானாக்க இயக்கவியல், புரோட்டான் / எலக்ட்ரான் பரிமாற்றம், ஆற்றல் பரிமாற்றம் மற்றும் திசையொவ்வா சிதைவு ஆகியவற்றில் இவரது ஆய்வுகள் சென்றன. உயிரியல் நீரின் மீநுண் மெதுவான இயல்பு இவரது முதன்மை கண்டுபிடிப்பாகும்.

பட்டாச்சார்யா தற்போது  போபாலில் அமைந்திருக்கும் இந்திய அறிவியல் கல்வி மற்றும் ஆராய்ச்சி நிறுவனத்தின் வேதியியல் துறையில் வருகை பேராசிரியராக உள்ளார்.
## விருதுகள்
1997 ஆம் ஆண்டு கங்கன் பட்டாச்சார்யாவுக்கு வேதியியல் அறிவியலில் சாந்தி சுவரூப் பட்நாகர் விருதும் 2007 ஆம் ஆண்டு உலக அறிவியல் கழக  பரிசும் கிடைத்தன.  
## மேற்கோள்கள்

## வெளி இணைப்புகள்
*Official Home Page on IACS

பகுப்பு:வாழும் மக்கள்
பகுப்பு:1954 பிறப்புகள்
பகுப்பு:சாந்தி ஸ்வரூப் பட்நாகர் விருது பெற்றவர்கள்
பகுப்பு:கொல்கத்தா அறிவியலாளர்கள்
பகுப்பு:இந்திய அறிவியலாளர்கள்
குளுவாங் மாவட்டம்

**குளுவாங் மாவட்டம்** (மலாய்: *Daerah Batu Pahat*; ஆங்கிலம்: *Batu Pahat District*; சீனம்: 峇株巴辖); ஜாவி: كلواڠ) மலேசியா, ஜொகூர் மாநிலத்தில் உள்ள ஒரு மாவட்டம் ஆகும். 

குளுவாங் நகரம் குளுவாங் மாவட்டத்தின் தலைநகரம் ஆகும். ஜொகூர் மாநிலத்தில் நிலத்தால் சூழப்பட்ட மூன்று மாவட்டங்களில் குளுவாங் மாவட்டம் ஒன்றாகும்.

இந்த மாவட்டத்திற்கு வடக்கில் சிகாமட் மாவட்டம்; மேற்கில் பத்து பகாட் மாவட்டம்; கிழக்கில் மெர்சிங் மாவட்டம்; தெற்கில் பொந்தியான் மாவட்டம்; கூலாய் மாவட்டம்; கோத்தா திங்கி மாவட்டம் ஆகிய மாவட்டங்கள் அமைந்து உள்ளன. இந்த மாவட்டத்தின் தலைநகரம் குளுவாங். 

## நிர்வாகப் பிரிவுகள்
குளுவாங் மாவட்டம் 8 முக்கிம்களாகப் பிரிக்கப்பட்டு உள்ளது.

### குளுவாங் நகராட்சி மன்றம்
குளுவாங் நகராட்சி மன்றத்தில் உள்ள இடங்கள்:
* ககாங் *(Kahang)*
* குளுவாங் நகரம் *(Kluang Town)* 
* நியோர் *(Niyor)*
* பாலோ *(Paloh)*

### சிம்பாங் ரெங்கம் நகராட்சி மன்றம்
* லாயாங் லாயாங் *(Layang-Layang)*
* மாச்சாப் *(Machap)*
* ரெங்கம் *(Renggam)*
* சிம்பாங் ரெங்கம் *(Simpang Renggam)*

### நகரங்கள்

* பாலோ *(Paloh)*
* ககாங் *(Kahang)*
* ரெங்கம் *(Renggam)*
* லாயாங் லாயாங் *(Layang-Layang)*
* மாச்சாப் *(Machap)*
* சிம்பாங் ரெங்கம் *(Simpang Renggam)*

### குளுவாங் மாவட்டத்தின் தமிழ்ப்பள்ளிகள்

மலேசியா; ஜொகூர்; குளுவாங் மாவட்டத்தில் *(Kluang District)* 17 தமிழ்ப்பள்ளிகள் உள்ளன. அவற்றில் 1,261 மாணவர்கள் பயில்கிறார்கள். 191 ஆசிரியர்கள் பணியாற்றுகிறார்கள். மலேசியக் கல்வியமைச்சு 2020 ஜனவரி மாதம் வெளியிட்ட புள்ளிவிவரங்கள்.
 

## சான்றுகள்

## மேலும் காண்க
* மலேசிய மாவட்டங்கள்
* குளுவாங்

## வெளி இணைப்புகள்

* 

பகுப்பு:மலேசியாவின் மாவட்டங்கள்
பகுப்பு:ஜொகூரின் மாவட்டங்கள்‎
பகுப்பு:ஜொகூர்
கல்யாண வெங்கடேசுவர சுவாமி கோயில், சீனிவாசமங்காபுரம்

**கல்யாண வெங்கடேசுவர சுவாமி கோயில்** (*Kalyana Venkateswara Temple, Srinivasamangapuram*) என்பது  சீனிவசமங்கபுரத்தில் அமைந்துள்ள பழங்கால வைணவ கோயில் ஆகும். இது இந்தியாவின் ஆந்திராவின் சித்தூர் மாவட்டத்தில் திருப்பதியிலிருந்து 12 கி.மீ. தொலைவில் அமைந்துள்ளது. இந்த கோயில் விஷ்ணுவின் ஒரு வடிவமான வெங்கடாசலபதிக்கு அர்ப்பணிக்கப்பட்டுள்ளது. இந்தக் கடவுள் கல்யாண வெங்கடேசுவரர் என்று குறிப்பிடப்படுகிறார். இந்தியாவின் தொல்பொருள் ஆய்வு மூலம் இந்த கோயில் தேசிய முக்கியத்துவத்தின் பண்டைய நினைவுச்சின்னமாக வகைப்படுத்தப்பட்டுள்ளது. இது தேசிய முக்கியத்துவம் வாய்ந்த மத்திய பாதுகாக்கப்பட்ட நினைவுச்சின்னங்களில் ஒன்றாகவும் உள்ளது.

## நிர்வாகம்
இந்த கோயில் 1967 முதல் 1981 வரை இந்தியத் தொல்பொருள் ஆய்வு மையத்தின் (ஏ.எஸ்.ஐ) கட்டுப்பாட்டிலிருந்தது. 1981ஆம் ஆண்டில் இந்த கோயில் திருமலை திருப்பதி தேவஸ்தானத்திடம் ஒப்படைக்கப்பட்டது. தற்போது இந்த கோவிலைத் திருமலை திருப்பதி தேவஸ்தானம் (தி.தி.தே.) நிர்வகித்து வருகின்றது.

## கோவிலில் தெய்வங்கள்
இந்தக் கோயிலில் இருக்கும் முதன்மைத் தெய்வம் வெங்கடாசலபதி, இவர் கல்யாண வெங்கடேசுவரர் என வணங்கப்படுகிறார். இவர் மேற்கு நோக்கி இடப்புற இரண்டு கைகளில் ஒன்று வரத முத்திரையுடனும் மற்றொன்றில் சக்ராய்தத்தினை தாங்கியும், வலது கை ஒன்றில் காதி முத்ராவுடன் சங்கினை பிடித்திருக்கின்றார்.

இந்த கோவிலில் இலட்சுமி நாராயண சுவாமி, ஸ்ரீ ரங்கநாத சுவாமி ஆகிய தெய்வங்களுக்கான சன்னிதிகளும் உள்ளன.

## முக்கியத்துவம்
திருமலையில் உள்ள ஸ்ரீவெங்கடாசலபதி கோயிலுக்கு அடுத்ததாக இந்த கோயில் புனிதமாகக் கருதப்படுகிறது. இந்தியாவின் தொல்பொருள் ஆய்வு மூலம் இந்த கோயில் தேசிய முக்கியத்துவம் வாய்ந்த பண்டைய நினைவுச்சின்னமாக அங்கீகரிக்கப்பட்டுள்ளது.

## மேலும் காண்க

* திரிப்பதி வெங்கடாசலபதி கோயில், திருமலை
* திருமலை திருப்பதி தேவஸ்தான கோயில்களின் பட்டியல்

## மேற்கோள்கள்


பகுப்பு:Coordinates on Wikidata
பகுப்பு:திருப்பதி வெங்கடாசலபதி கோயில்
பகுப்பு:வைணவ தலங்கள்
பகுப்பு:ஆந்திரப் பிரதேச இந்துக் கோயில்கள்
பகுப்பு:சித்தூர் மாவட்டத்திலுள்ள கோயில்கள்
வீர ஆஞ்சனேய கோயில்

**வீர ஆஞ்சனேய கோயில்** (*Veeranjaneya Temple*) அல்லது **காண்டி சேத்திரம்** என்பது இந்தியாவில் ஆந்திராவின் கடப்பா மாவட்டத்தில் காண்டி என்ற கிராமத்தில் அமைந்துள்ள இந்து கோவிலாகும். இந்த கோவிலில் வீரஞ்சனேயா என்று குறிப்பிடப்படும் ஆஞ்சநேயருக்கு (அனுமன்) கோயில் அர்ப்பணிக்கப்பட்டுள்ளது.

## வரலாறு
thumb|பாபக்னி ஆற்றின் கரையில் உள்ள அபயஹஸ்த ஆஞ்சநேய சுவாமி கோயில்
இந்த தலத்தின் வரலாறு *[[இராமாயணம்|ராமாயணம்]]*, *[[திரேதா யுகம்|திரேதா யுகத்திற்கு]]* முந்தியது. புராணத்தின் படி, பகவான் இராமர், அனுமன் படத்தினை இங்குள்ள பாறையில் தன்னுடைய அம்பினால் இந்த இடத்தில் ஓய்வெடுத்துக்கொண்டிருந்தபோது போது வரைந்ததாகவும், அப்பொழுது வாயு பகவான் (வாயு கடவுள் மற்றும் அனுமனின் தந்தை) விருந்தோம்பலைப் பெற்றுக் கொண்டார். அனுமனின் இடது கையின் சிறிய விரலைத் தவிர வரைபடத்தை இராமர் முடித்துள்ளார். பின்னர் வியாச ராசர் இந்த படத்தை ஒரு விக்கிரகமாகச் செதுக்கியுள்ளார், அதே சமயம் வியாச ராசர் அனுமனின் இடது கையின் சிறிய விரலைச் செதுக்க முயன்றபோது, சிலையின் விரல் தானாகவே துண்டிக்கப்பட்டு இரத்தபோக்கு ஏற்பட்டது என்று கூறப்படுகிறது. இராமரால் வரையப்பட்ட சிலையை வடிக்க வேண்டும் என்ற அனுமனின் நோக்கத்தை இது காட்டுகிறது.

இராவணன் மீது இராமரின் வெற்றி செய்தியைக் கேட்டபின், வாயு பகவான் இராமரை வடக்கு நோக்கி அயோத்தி நோக்கிச் செல்லும் வழியில் வரவேற்பதற்காக இந்த இடத்தை தங்க மலர்களால் அலங்கரித்திருக்கிறார் என்றும் புராணங்கள் கூறுகின்றன. தங்கப் பூக்களின் இந்த விழாவை மரணத்திற்கு அருகில் இருப்பவர்களால் தான் காண முடியும் என்று மக்கள் நம்புகின்றனர்.
thumb|அனுமான் கோவிலுக்கு எதிரே காந்தி க்ஷேத்ரத்தில் பாபக்னி ஆற்றின் கரை

## அமைவிடம்
இந்த கோயில் அபயஹஸ்த ஆஞ்சநேயா கோயில் என்று அழைக்கப்படுகிறது. இது பாபக்னி ஆற்றின் கரையில் அமைந்துள்ளது. தெலுங்கு மொழியில் காண்டி என்றால் நீர் வெளியேறும் குறுகிய பகுதியாகும். கிழக்கு தொடர்ச்சி மலைகளுக்கு இடையில் இந்த ஆறு ஓடும் இடம் குறுகிய பாதையாகத் தெரிகிறது. கடப்பா மாவட்டத்தில் அமைந்துள்ள இந்த இடம் புலிவெண்டுலா நகரிலிருந்து 34 கி.மீ. தொலைவில் அமைந்துள்ளது.

## நிர்வாகம்
இந்த கோயில் தற்போது ஆந்திரப்பிரதேச அறநிலையத் துறையால் நிர்வகிக்கப்படுகிறது.

## மேற்கோள்கள்


பகுப்பு:இந்தியாவிலுள்ள ஆஞ்சநேயர் கோயில்கள்
பகுப்பு:ஆந்திரப் பிரதேச இந்துக் கோயில்கள்
யோகன்னசு விஸ்லிகெனசு

**யோகன்னசு விஸ்லிகெனசு** (Johannes Wislicenus)  (24 சூன் 1835 - 5 டிசம்பர் 1902) ஒரு செருமானிய வேதியியலாளர் ஆவார். தொடக்க கால முப்பரிமாண மாற்றிய வேதியியலில் இவரது பணி மிகவும் முக்கியமானதாகும்.

## சுயசரிதை
இவர் தீவிர புராட்டஸ்டன்ட் சமய கருத்தியலாளரான குஸ்டாவ் விஸ்லிகெனசு என்பவரின் மகன் ஆவார். 1835 ஆம் ஆண்டு சூன் 24 ஆம் நாள் யோகன்னசு  இவர் கிழக்கு செருமனியில் சாக்சோனி-அனால்ட் என்ற மாநிலத்தின் பகுதியான கிளெய்னெய்ச்ஸ்டெட்டு (தற்போதைய குவெர்பர்ட்டு) என்ற நகரில் பிறந்தார். 1853 ஆம் ஆண்டில் அக்டோபர் மாதத்தில் அவர் தனது குடும்பத்துடன் அமெரிக்காவுக்கு குடிபெயர்ந்தார். சிறிது காலம் அவர் ஹார்வர்ட் வேதியியலாளர் எபன் ஹார்ஸ்போர்டின் உதவியாளராக செயல்பட்டார், 1855 ஆம் ஆண்டில் நியூயார்க்கில் உள்ள மெக்கானிக்ஸ் நிறுவனத்தில் விரிவுரையாளராக நியமிக்கப்பட்டார். 1856 ஆம் ஆண்டில் ஐரோப்பாவுக்குத் திரும்பிய அவர், ஹாலே பல்கலைக்கழகத்தில் வில்ஹெல்ம் ஹென்ரிச் ஹென்ட்ஸுடன் தொடர்ந்து வேதியியல் பயின்றார். 1860 ஆம் ஆண்டில், அவர் சூரிச் பல்கலைக்கழகத்திலும் , சுவிட்சர்லாந்து நடுவண் தொழில்நுட்பநிறுவனம் சூரிக்கிலும் விரிவுரைகள் நிகழ்த்தத் தொடங்கியிருந்தார். மேலும் 1868 ஆண்டு வாக்கில் அவர் பல்கலைக்கழகத்தில் வேதியியல் பேராசிரியராக இருந்தார். 1870 ஆம் ஆண்டில், சூரிச்சில் உள்ள சவிட்சர்லாந்து நடுவண் தொழில்நுட்ப நிறுவனத்தில் பொது வேதியியல் பேராசிரியராக ஜார்ஜ் ஸ்டெய்டெலருக்குப் பின் தேர்வு செய்யப்பட்டார். சூரிச் பல்கலைக்கழகத்தில் முழுமையான பேராசிரியர் தகுதி நிலையில் இருந்தார். 1872 ஆம் ஆண்டில், வோர்ஸ்பர்க் பல்கலைக்கழகத்தில் வேதியியல் தலைவராக அடோல்ஃப் ஸ்ட்ரெக்கருக்குப் பின் அவர் தொடர்ந்தார். மேலும் 1885 ஆம் ஆண்டில், ஹெர்மன் கோல்பேவுக்குப் பிறகு லீப்சிக் பல்கலைக்கழகத்தில் வேதியியல் பேராசிரியராகப் பணியாற்றினார், அங்கு அவர் 1902 ஆம் ஆண்டு  டிசம்பர் 6 ஆம் நாள் இறந்தார். 

## ஆராய்ச்சி
1860 களின் பிற்பகுதியில், விஸ்லிகெனசு தனது ஆராய்ச்சிப் பணியை கரிம வேதியியலுக்கு அர்ப்பணித்தார்.  1868 முதல் 1872 வரை மாற்றிய லாக்டிக் அமிலங்கள் குறித்த அவரது பணிகள்  வெவ்வேறு இயற்பியல் பண்புகளைக் கொண்ட இரண்டு பொருள்களைக் கண்டுபிடித்தன, ஆனால் ஒரே மாதிரியான வேதியியல் கட்டமைப்பைக் கொண்டிருந்தன .  அவர் இந்த வேறுபாட்டை "வடிவியல் மாற்றியம்" என்று அழைத்தார்.  பின்னர் அவர் நான்முகி வடிவியல் அமைப்பைக் கொண்ட கார்பன் அணுவின் ஜே.எச். வான்ட் ஹாஃப் கோட்பாட்டை ஊக்குவித்தார். இக்கோட்பாடானது "சிறப்புத் தன்மையுள்ள  இயக்கப்பட்ட சக்திகள், பிணைப்பு-ஆற்றல்கள்"  தான் மூலக்கூறில் உள்ள அணுக்களின் இடம் சார்ந்த நிலையைத் தீர்மானிக்கின்றன என்ற உத்தேச அனுமானத்தைத் தன்னகத்தே கொண்டிருந்தது. குறிப்பிட்ட சந்தர்ப்பங்களில் அணுக்களின்  இடஞ்சார்ந்த அமைவியலை பரிசோதனையால் கண்டறியக்கூடிய ஒரு முறையை வழங்கியது. வோர்ஸ்பர்க்கில் இருந்தபோது, விஸ்லிகெனஸ் கரிமத் தொகுப்பு முறையில் எத்தில் அசிட்டோ அசிடேட் பயன்பாட்டை உருவாக்கினார்.  இருப்பினும், அவர் கனிம வேதியியலிலும் தீவிரமான ஆய்வாளராக இருந்தார், சோடியம் அசைடு உற்பத்திக்கான வேதிவினைகளைக் கண்டறிந்தார். 1893 ஆம் ஆண்டில் முதன் முதலில் வளையபென்டேனைத் தயாரித்தவர் ஆவார்.

## விருதுகள்
1898 ஆம் ஆண்டில் இலண்டன் அரச கழகம் விஸ்லிகெனசுக்கு டேவி பதக்கத்தை வழங்கியது. 

## குறிப்புகள்

பகுப்பு:செருமானிய வேதியியலாளர்கள்
பகுப்பு:1902 இறப்புகள்
பகுப்பு:1835 பிறப்புகள்
குவகாத்தி தேயிலை ஏல மையம்

**குவகாத்தி தேயிலை ஏல மையம்** (*Guwahati Tea Auction Centre*) இந்தியாவின் அசாம் மாநிலம், குவகாத்தி நகரில் அமைந்துள்ளது. உலகின் பரபரப்பான தேயிலை வர்த்தக வசதிகளில் ஒன்றாக இம்மையம் கருதப்படுகிறது. மையத்தின் முதன்மையான விற்பனைப் பொருள் அசாம் தேயிலை ஆகும்.

1970 ஆம் ஆண்டு செப்டம்பர் மாதம் 25 ஆம் நாள் குவகாத்தி தேயிலை ஏல மையம் நிறுவப்பட்டது. உலகில் நொறுக்கி கிழித்து சுருட்டு முறையில் தயாரிக்கும்  தேயிலை ஏலத்தின் மிகப்பெரிய விற்பனை குவகாத்தி தேயிலை ஏல மையம் கண்டுள்ளது.

தேயிலை வர்த்தகத்தின் நான்கு பிரிவுகளான விற்பனையாளர்கள், தரகர்கள், வாங்குபவர்கள் மற்றும் பண்டகசாலையினர் என நான்கு பிரிவினரும் தேயிலை ஏல மையத்தில் உறுப்பினர்களாகச் சேர்ந்து பின்னர் மாநில அரசின் கூட்டு முயற்சியுடன் இங்கு வணிகம் நடைபெறுகிறது.
 
குவகாத்தி தேயிலை ஏலக் குழு அதன் பல்வேறு துணைக்குழுக்களுடன் ஒருங்கிணைந்து தொடர்புடைய  நான்கு பிரிவுகளின் செயல்பாடுகளையும் எளிதாக்குகிறது. விதிகள் எந்தவொரு பிரிவினாலும் மீறப்படவில்லை என்பதை குழு அமல்படுத்துகிறது.  வாராந்திர ஏலங்கள் சீராக செயல்படுவதையும் இக்குழு  உறுதிசெய்கிறது மற்றும் அரசாங்க நிறுவனங்களுடன் தொடர்பு கொள்ளும் நடவடிக்கைகளையும் மேற்கொள்கிறது.

## மேற்கோள்கள்

## புற இணைப்புகள்
* Assam tea xchange

.

பகுப்பு:அசாம்
பகுப்பு:இந்தியத் தேயிலை
போக்னாபம்

**போக்னாபம்** (*Poknapham*) இந்தியாவின் மணிப்பூர் மாநிலம் இம்பாலில் இருந்து வெளியாகும் ஒரு செய்தித்தாளாகும். வங்காள மொழி எழுத்துகளில் வெளியிடப்படும் இச்செய்தித்தாள் அதிகமான மக்களால் படிக்கப்படுகிறது. போக்னாபம் என்றால் மைட்டி மொழியில் "பிறந்த இடம்" என்பது பொருளாகும். இம்பாலின் கெய்சம்பத் தியாம் இலெய்ராக்கு நகரைச் சேர்ந்த குருமயம் சாந்திகுமாரி தேவி என்பவருக்கு இச்செய்தித்தாள் சொந்தமானதாகும். இம்பால் நகரிலுள்ள பத்மா அச்சகத்தில் அச்சிட்டு இவரே வெளியீட்டாளராகச் செயல்படுகிறார். தற்போது உரோபிந்திரோ சர்மா இச்செய்தித்தாளின் ஆசிரியராக உள்ளார்.

போக்னாபம் செய்தித்தாள் 1975 ஆம் ஆண்டு தொடங்கப்பட்டது.

இணையதளத்தில்  போக்னாபமின் நிகழ்நேர பதிப்பு 2008 ஆம் ஆண்டு சூன் மாதம் முதல் தொடங்கப்பட்டது. இணையதளத்தில் நிகழ்நேரத்தில் வெளியிடப்படும் முதல் மைட்டி மொழி செய்தித்தாள் இதுவாகும்.

## மேற்கோள்கள்

## புற இணைப்புகள்
*Poknapham Website

பகுப்பு:மணிப்பூர்
பகுப்பு:இந்திய நாளிதழ்கள்
கலியம்பாக்கம்

**கலியம்பாக்கம்** (*Kaliambakam*) என்பது இந்திய மாநிலமான ஆந்திரப் பிரதேசத்தின் சித்தூர் மாவட்டத்தில் உள்ள ஒரு கிராமமாகும். இது சித்தூர் வருவாய் பிரிவின் விஜயபுரம் வட்டத்தில் அமைந்துள்ளது. 2011 இந்திய மக்கள்தொகை கணக்கெடுப்பின் படி இந்த ஊரில் 2101பேர் வாழ்கின்றனர். இதில் ஆண்கள் 1043, பெண்கள் 1058 ஆகும். கலியம்பாக்கத்தின் அருகில் உள்ள நகரம் நகரி ஆகும். இது 12 கிலோ மீட்டர் தொலைவில் உள்ளது.

## மேற்கோள்கள்

பகுப்பு:Coordinates on Wikidata
பகுப்பு:ஆந்திர ஊர்களும் நகரங்களும்
பகுப்பு:சித்தூர் மாவட்டம்
ஸ்ரீநரபுரா வெங்கடேசுவரா கோயில்

**ஸ்ரீநரபுரா வெங்கடேசுவரா கோயில்** (*Narapura Venkateswara Temple, Jammalamadugu*) இந்தியாவின் ஆந்திரப் பிரதேசத்தில் கடப்பா மாவட்டத்தின் ஜம்மலமடுகில் அமைந்துள்ள பழங்கால இந்து-வைணவ கோயில் ஆகும். இந்த கோயில், நரபுரா வெங்கடேசுவரா என்று அழைக்கப்படும் விஷ்ணுவின் அவதாரமான வெங்கடேசுவரருக்கு அர்ப்பணிக்கப்பட்டுள்ளது.

## நிர்வாகம்
இந்த கோவிலை தற்போது திருமலை திருப்பதி தேவஸ்தானம் நிர்வகித்து வருகிறது.

## பண்டிகைகள்
வருடாந்திர பிரம்மோத்சம் மே மாதத்தில் வரும் வைசாசி மாதத்தில் ஒன்பது நாட்கள் நடைபெறும்.

## மேலும் காண்க
* திருமலை திருப்பதி தேவஸ்தான கோயில்களின் பட்டியல்

## மேற்கோள்கள்

 
## வெளி இணைப்புகள்
* 

பகுப்பு:ஆந்திரப் பிரதேச இந்துக் கோயில்கள்
ஆசனா இதழ்

**ஆசனா இதழ்** (*Asana Journal*) நவீன யோகா, இயற்கை மருத்துவம் மற்றும் நல்வாழ்வை மையமாகக் கொண்ட ஆங்கிலம் மற்றும் தமிழ் மொழிகளில் இந்தியாவிலிருந்து வெளியிடப்பட்ட முதல் மற்றும் ஒரே பன்னாட்டு யோகா பத்திரிகை. 

## தோற்றம்
ஆசனா என்பது தோரணை அல்லது இருக்கைக்கான சமஸ்கிருத சொல் ஆகும். இது யோகாவின் எட்டு மூட்டுகளில் ஒன்றாகவும் பொருள் கொள்ளப்படுகிறது.

## வரலாறு மற்றும் வளர்ச்சி
மாதாந்திர *ஆசனா இன்டர்நேஷனல் யோகா ஜர்னல்* 1999இல் ஆசனா ஆண்டியப்பனால் தொடங்கப்பட்டது.

இந்திய அரசின் யோகா மற்றும் இயற்கை மருத்துவ ஆராய்ச்சி குழுமம், தமிழக அரசின் சுகாதாரம் மற்றும் குடும்ப நலத்துறை, இந்தியாவில் உள்ள இரண்டு பல்கலைக்கழகங்களான, மனோன்மணியம் சுந்தரனார் பல்கலைக்கழகம்  மற்றும் தமிழ்நாடு உடற்கல்வி மற்றும் விளையாட்டு பல்கலைக்கழகம் ஆகிய அமைப்புகளால் அங்கீகரிக்கப்பட்ட ஒரே யோகா கல்லூரி மற்றும் ஆராய்ச்சி மையத்தை ஆண்டியப்பன் நிறுவினார்.  

ஆசனா ஆண்டியப்பன் யோகா & இயற்கை வாழ்க்கை மேம்பாட்டு அறக்கட்டளையால் நிர்வகிக்கப்படும் *ஆசனா பதிப்பகம்* இந்த இதழை வெளியிடுகிறது. யோகா சமூகத்திற்கு "யோகாசனம், மற்றும் இயற்கை மருத்துவத்தில் சிகிச்சை அனுபவங்களின் குறிப்புகளை" வழங்கும் ஒரு பன்னாட்டு பத்திரிகையை உருவாக்குவதே ஆண்டியப்பனின் நோக்கம் ஆகும்.

யோகக்கலையானது பரவலாக அறியப்பட்டபோது, ​​(குறிப்பாக ஆசியாவில்) இந்திய யோகக்கலை பாரம்பரியத்துடன் ஒரு பன்னாட்டு பத்திரிகைக்கான தேவை எழுந்தது. அதனால் இந்த இதழ் ஜனவரி 2003 முதல் ஆங்கிலத்தில் வெளியிடப்பட்டது.

*ஆசனா* யோகா, ஆயுர்வேதம், இயற்கை மருத்துவம், சித்த மருத்துவம் போன்ற கட்டுரைகளை வெளியிடுகிறது. இது இந்தியாவில் யோகா மற்றும் இயற்கை மருத்துவம் தொடர்பான படிப்புகளுக்கான மேற்கோள் பத்திரிகைகளின் ஒரு பகுதியாக மாறியுள்ளது.

*ஆசனா* பப்ளிஷ் லைக்  உடன் இணைந்து *ஆப்பிள் ஆப் ஸ்டோர்* மற்றும் *ஆண்ட்ராய்டு* சந்தையிலிருந்து பதிவிறக்கம் செய்யவும் கிடைக்கிறது.

## தலையங்கம் கவனம்
**ஆசனா** பின்வரும் முக்கிய அம்சங்களில் கவனம் செலுத்துகிறது:
* யோகா பாரம்பரியம் மற்றும் வரலாறு - 5,000 ஆண்டுகள் பழமையான யோகா பாரம்பரியத்தின் வரலாறு மற்றும் அடித்தளம் பற்றிய பின்னணி
* யோகா பயிற்சி - கருத்துகள், தயாரிப்பு, நுட்பங்கள், மாற்றங்கள் மற்றும் மாறுபாடுகள், நன்மைகள் மற்றும் முரண்பாடுகள்
* யோகா கற்பித்தல் - கற்பித்தல் அனுபவம்
* யோகா தத்துவம் - மனம், உடல் மற்றும் ஆவி ஆகியவற்றை ஒன்றிணைக்கும் தத்துவ சிந்தனைகள்
* வாழ்க்கை முறை மற்றும் நல்வாழ்வு - உடல் நடைமுறைக்கு அப்பாற்பட்ட வாழ்க்கை முறை
* யோகா சமூகம் - சமூகத்தை இணைக்கும் நிகழ்வுகள் மற்றும் நடவடிக்கைகள்
* யோகா நாட்காட்டி - யோகா செய்தி

## யோகா நிகழ்வுகள்
**ஆசனா** பல முக்கிய யோகா நிகழ்வுகளில் பங்கேற்கிறது:

### 2012
* 25-26 பிப்ரவரி 2012: கொரியா யோகா விழா 
* 28 மார்ச் -1 ஏப்ரல் 2012: பாலிஸ்பிரிட் விழா 2012

### 2011
* 27 பிப்ரவரி 2011: முதல் அகில இந்திய யோகா சாம்பியன்ஷிப், சென்னை, இந்திய யோகா கூட்டமைப்பால் இணைக்கப்பட்டுள்ளது, இந்தியா
* 10 ஏப்ரல் 2011: ஹாங்காங் யோகாத்தான் 2011 

## இணைப்புகள்
ஆசனா பப்ளிகேஷன் யோகா கையேடுகள், யோகா புத்தகங்கள் மற்றும் குறுந்தகடுகளையும் வெளியிடுகிறது.

## மேற்கோள்கள்

பகுப்பு:இந்திய ஆங்கில இதழ்கள்
பகுப்பு:தமிழ்நாட்டுத் தமிழ் இதழ்கள்
பகுப்பு:யோகக் கலை
சைக்கோ (2020 திரைப்படம்)

**சைக்கோ ** (*Psycho*) என்பது 2020 ஆம் ஆண்டு தமிழில் வெளிவந்த உளவியல் அதிரடித் திரைப்படமாகும். இயக்குநர் மிஷ்கின் எழுதி இயக்கியுள்ளார். இந்த படத்தை டபுள் மீனிங் புரொடக்‌ஷன் சார்பில் கீழ் அருண் மொழி மாணிக்கம் தயாரித்திருதார். இப்படத்தில் உதயநிதி ஸ்டாலின், நித்யா மேனன், அதிதி ராவ் ஹைதாரி, அறிமுக நடிகர் இராஜ்குமார் பிச்சுமணி ஆகியோர் நடித்துள்ளனர். ரேணுகா, சிங்கம்புலி, ராம், ஆடுகளம் நரேன், ஷாஜி சென் ஆகியோரும் துணை வேடங்களில் நடித்திருந்தனர். படத்தின் ஒலிப்பதிவை இளையராஜா மேற்கொண்டிருந்தார். தன்வீர் மிர் ஒளிப்பதிவு செய்துள்ளார். என். அருண்குமார் இப்படத்தை தொகுத்துள்ளார். படத்தின் தயாரிப்பு செப்டம்பர் 2018இல் தொடங்கியது, இந்த படம் 2020, ஜனவரி 24 அன்று உலகளவில் வெளியிடப்பட்டது.

### சுருக்கம்
மனநோயாளியான அங்குலிமாலா (இராஜ்குமார் பிசுசுமணி) தொடர்ச்சியாக பெண்களின் தலைகளை துண்டிக்கிறார். அவர்களின் தலைகளை அவன் சேகரித்து வருகிறான். ஒரு முன்னணி வானொலி நிகழ்ச்சித் தொகுப்பாளரான தாகினி (அதிதி ராவ் ஹைதாரி) சைக்கோவால் கடத்தப்படுகிறாள். அவன் இவளது தலையைத் துண்டிக்க முற்படும்போது கௌதம் (உதயநிதி ஸ்டாலின்) தன்னைக் காப்பாற்ற வருவார் என்று கூறுகிறாள். இதற்கிடையில், முன்னால் காவல் உதவி ஆய்வாளரான கமலாவின் (நித்யா மேனன்) துணையை நாடி கௌதம் செல்கிறான். கௌதம் சைக்கோவைக் கண்டுபிடித்து, தாகினியைக் காப்பாற்றுவாரா என்பது கதையின் முக்கிய அம்சமாக அமைகிறது.

### நடிகர்கள்

* கௌதமாக உதயநிதி ஸ்டாலின் 
* தாகினியாக அதிதி ராவ் ஹைதாரி 
* கமலாவாக நித்யாமேனன்  
* சைக்கோ அங்குலிமாலாவாக இராஜ்குமார்பிச்சுமணி
* ஆடுகளம் நரேன்
* அக்பராக பவா செல்லத்துரை
* முத்துவாக ராம்
* கமலாவின் தாய் வசந்தாவாக ரேணுகா
* இராஜநாயகமாக சிங்கம்புலி

### தயாரிப்பு

இயக்குநர் மிஷ்கின் உதயநிதி ஸ்டாலினை முக்கியக் கதாபாத்திரத்தில் நடிக்க வைக்க முடிவு செய்தார். அருண் மொழி மாணிக்கத்தின் *டபுள் மீனிங் புரொடக்‌ஷன்* பதாகையின் கீழ், மிஸ்கின் அதிதிராவ் ஹைதாரி, நித்யா மேனன், இராஜ்குமார் பிச்சுமணி, மற்றும் ராம் ஆகிய நடிகர்களை இறுதி செய்தனர். அதே நேரத்தில் இயக்குனரின் முந்தைய படங்களான நந்தலாலா மற்றும் ஓநாயும் ஆட்டுக்குட்டியும் ஆகியவற்றில் பணி புரிந்த இசையமைப்பாளர் இளையராஜா படத்தின் இசைப் பணிகளை மேற்கொண்டார். படத்தின் படப்பிடிப்பு 2018 செப்டம்பர் தொடக்கத்தில் தொடங்கியது. அந்த மாத இறுதியில் முதல் பார்வை விளம்பரச் சுவரொட்டி வெளியிடப்பட்டது, இது சைக்கோ என்ற திட்டத்தின் தலைப்பை வெளிப்படுத்தியது.
படத்தின் இரண்டாவது அட்டவணை 2018 திசம்பர் தொடக்கத்தில் தமிழ்நாடு முழுவதும் உள்ள மலை நகரங்களில் படமாக்கப்பட்ட பின்னர் நிறைவடைந்தது.

## மேற்கோள்கள்

## வெளி இணைப்புகள்
*
*

பகுப்பு:இந்தியத் தமிழ்த் திரைப்படங்கள்
பகுப்பு:2020 தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:உதயநிதி ஸ்டாலின் நடித்த திரைப்படங்கள்
நந்தீசியசு

**நந்தீசியசு** (*Nandicius*) என்பது சால்ட்சிடே குடும்பத்தினைச் சார்ந்த சிலந்திப் பேரினமாகும். இதனை முதன்முதலில் 2016இல் ஜெர்சி பிரஸ்ஸியாஸ்கி விவரித்தார். தற்பொழுது இந்தப் பேரினத்தின் கீழ் 7 ஆசியச் சிற்றினங்கள் உள்ளன.

## வகைப்பாட்டியல்
பேரினம் *நந்தீசியசு* ஜெர்ஸி புரோசூசையனசுகி 2016இல் உருவாக்கிய புதிய பேரினங்களுள் ஒன்றாகும். இதில் உள்ள சிற்றினங்கள் முன்னர் செடிசியசு வகைப்படுத்தப்பட்டிருந்தன.  புரோசூசையனசுகி *நந்தீசியசினை* தனது முறையாக வகைப்படுத்தாத "கிரிசிலின்சு" குழுவில் வைத்திருந்தார். வெய்ன் மாடிசனின் 2015ஆம் ஆண்டு வகைப்பாட்டின் படி சால்ட்டிசிடே குடும்ப, துணைக்குழு கிரிசிலினி சால்டிகோயிடா உயிரினக்கிளையில் சால்டிசினே துணைக் குடும்பத்தினைச் சார்ந்தது. 

### சிற்றினங்கள்
*நந்தீசியசு* பேரினம் பின்வரும் சிற்றினங்களை உள்ளடக்கியது: 

* *நந்தீசியசு கேம்ப்ரிட்ஜி* (பிரஸ்ஸியாஸ்கி & சோகோவ்ஸ்கா, 1981) - நடு ஆசியா, சீனா
* *நந்தீசியசு டெலிடசு* (ஓ. பிக்கார்ட்-கேம்பிரிட்ஜ், 1885) - சீனா
* *நந்தீசியசு பிரிஜிடசு* (ஓ. பிக்கார்ட்-கேம்பிரிட்ஜ், 1885) - ஆப்கானித்தான், பாக்கித்தான், இந்தியா, சீனா
* *நந்தீசியசு கிம்ஜூபிலி* (கிம், 1995) - கொரியா, ஜப்பான்
* *நந்தீசியசு மசுசூரியென்சிசு* (பிரஸ்ஸியாசுகி, 1992) - இந்தியா
* *நந்தீசியசு சூடோய்சாய்டுகள்* (கபோரியாக்கோ, 1935) - இமயமலை
* *நந்தீசியசு செச்சுவானென்சிசு* (லோகுனோவ், 1995) - சீனா

## மேற்கோள்கள்

பகுப்பு:சிலந்திகள்
பகுப்பு:கணுக்காலி பேரினங்கள்
சத்தியம் சங்கரமஞ்சி

**சத்தியம் சங்கரமஞ்சி** (Satyam Sankaramanchi) (3 மார்ச் 1937 – 1987) என்பவர் ஒரு கதைசொல்லி ஆவார். இவர் இந்தியாவில் ஆந்திரா மாநிலத்தில் உள்ள குண்டூர் நகரத்திற்கு அருகிலுள்ள அமராவதி என்னும் கிராமத்தில் பிறந்தார். இவர் சொன்ன கதைகள் அமராவதி என்ற சிறிய கிராமத்தினை அடிப்படையாகக் கொண்டு அமைந்திருந்தது.

இவர் எழுதிய *அமராவதி கதலு*  என்ற சிறுகதை தெலுங்கின் சிறந்த சிறுகதைத் தொடர்களுள் ஒன்று என முல்லபுடி குறிப்பிடுகிறார். பி. எஸ். மூர்த்தி என்பவர் இதனைத் தெலுங்கில் உள்ள சிறந்த சிறுகதைத் தொகுதிகளில் ஒன்று என்று கூறுகிறார். மேலும் டி. அஞ்சனேலு என்பவரும் இது ஒரு குறிப்பிடத்தக்க படைப்பு என்று பாராட்டுகிறார்.

இவரது "வெள்ளம்" என்ற சிறுகதை ஆங்கிலத்தில் மொழிபெயர்க்கப்பட்டுள்ளது. இவர் எழுதிய சில கதைகளை சியாம் பெனகல் என்னும் திரைப்படத் தயாரிப்பாளர் *அம்ராவதி கி கதயன்* என்ற பெயரில் ஒரு தொலைக்காட்சித் தொடராக ஒளிபரப்பினார்.

## குறிப்பிடத்தகுந்த படைப்புகள்

**ஆகரி பிரேமலேகா*
**அமராவதி கதலு*
**கார்திகா தீபாலு*
**ரீபடிதார்*

## சான்றுகள்

பகுப்பு:தெலுங்கு மக்கள்
பகுப்பு:தெலுங்கு எழுத்தாளர்கள்
பகுப்பு:1987 இறப்புகள்
பகுப்பு:1937 பிறப்புகள்
பெர்னார்டு டி விட்டு

**பெர்னார்டு குய்ரினசு பீட்ரசு  யோசப் டி விட்டு** (*Bernard Quirinus Petrus Joseph de Wit*) நெதர்லாந்து நாட்டைச் சேர்ந்த ஒரு கோட்பாட்டு இயற்பியலாளராவார். 1945 ஆம் ஆண்டு பெர்கன் ஆப் சூம் என்ற  நகரத்தில் இவர் பிறந்தார். மீஈர்ப்புத்திறன்  மற்றும் துகள் இயற்பியல் பிரிவுகளில் பெர்னார்டு நிபுணத்துவம் பெற்றவராவார்.

நெதர்லாந்தின் உட்ரெக்ட்டு பல்கலைக்கழகத்தில் பெர்னார்டு கோட்பாட்டு இயற்பியலைக் கற்றார். இதே பல்கலைக்கழகத்தில் நோபல் பரிசு வெற்றியாளரான மார்ட்டினசு வெல்ட்மேன் மேற்பார்வையில் 1973 ஆம் ஆண்டு முனைவர் பட்டம் பெற்றார். முனைவர் பட்டமேற்படிப்புக்குப் பின்னர் பெர்னார்டு சுடோனி புரூக்கு பல்கலைக்கழகம், உட்ரெக்ட்டு பல்கலைக்கழகம், இலெய்தன் பல்கலைக்கழகம் ஆகியவற்றில் சில காலம் பணிபுரிந்த பிறகு 1978 ஆம் ஆண்டில் தேசிய அணு மற்றும் உயர் ஆற்றல் இயற்பியலுக்கான நிறுவனத்தில் ஓர் ஊழியராகச் சேர்ந்தார். அங்கு 1981 ஆம் ஆண்டு  பல்கலைக்கழக கோட்பாடுக் குழுவின் தலைவரானார். 1984 ஆம் ஆண்டு பெர்னார்டு உட்ரெக்ட்டு பல்கலைக்கழகத்தில் தத்துவார்த்த இயற்பியல் பேராசிரியரானார், அப்போது முதல் தனது வாழ்நாள் முழுவதும் இங்கேயே தொடர்ந்து பணியாற்றினார். இக்காலத்தில் பல முறை ஐரோப்பிய அணு ஆராய்ச்சி நிறுவனத்தில் கோட்பாட்டுப் பிரிவுக்கு ஒரு வருகை தரும் விஞ்ஞானியாக ஆய்வுகளில் ஈடுபட்டார். அதிகாரப்புர்வமாக பெர்னார்டு 2010 ஆம் ஆண்டு பணியிலிருந்து ஓய்வு பெற்றார் என்றாலும் தொடர்ந்து ஆராய்ச்சிகளில் ஈடுபட்டுக் கொண்டிருந்தார்.   
## மேற்கோள்கள்

## புற இணைப்புகள்
* Bernard de Wit's homepage

பகுப்பு:1945 பிறப்புகள்
பகுப்பு:வாழும் மக்கள்
பகுப்பு:டச்சு இயற்பியலாளர்கள்
பகுப்பு:கோட்பாட்டு இயற்பியலாளர்கள்
கோழிக்கோடு மாநகராட்சி

**கோழிக்கோடு மாநகராட்சி** *(KOZHIKODE CORPORATION)* என்பது இந்தியாவின் கேரளாவின் மாநிலத்தில் கோழிக்கோடு நகரத்தை நிர்வகிக்கும் மாநகராட்சி ஆகும்.  1962 இல் நிறுவப்பட்ட இது கோழிக்கோடு நாடாளுமன்றத் தொகுதியில் உள்ளது.  கோழிக்கோடு மாநகராட்சியின் முதல் மேயர் எச்.மஞ்சுநாத ராவ் ஆவார். இந்த மாநகராட்சியில்  நான்கு சட்டமன்றத் தொகுதிகள் உள்ளன. அவைகள் கோழிக்கோடு வடக்கு சட்டமன்றத் தொகுதி , கோழிக்கோடு தெற்கு சட்டமன்றத் தொகுதி , பேப்பூர் சட்டமன்றத் தொகுதி and எலத்தூர் சட்டமன்றத் தொகுதி ஆகியவை ஆகும். மாநகராட்சி ஒரு மேயர் மற்றும் கவுன்சில் தலைமையில் உள்ளது and manages 118.58&nbsp;km2. மேலும் கோழிக்கோடு மாநகரத்தின் பரப்பளவு 118.58 ஆகும். இந்த பகுதிக்குள் சுமார் 609,224 மக்கள் வசிக்கின்றனர்.

## கோழிக்கோடு மாநகராட்சி நிர்வாக பிரிவுகள்
கோழிக்கோடு மாநகராட்சி நிர்வாக வசதிக்காக 75 வார்டுகளாக பிரிக்கப்பட்டு உள்ளது. அதில் இருந்து ஒவ்வொருவரும் ஐந்து வருட காலத்திற்கு ஒரு உறுப்பினர் தேர்ந்தெடுக்கப்படுகின்றனர்.

## கோழிக்கோடு மாநகராட்சி தேர்தல் 2020

### மாநகராட்சி தேர்தல்

2015 தேர்தலில் உறுப்பினர்கள் பங்கீடு: **LDF** - 50, **UDF** - 18,  **BJP**- 7

## மேற்கோள்கள்

## வெளியிணைப்புகள்
*kozhikodecorporation

பகுப்பு:கோழிக்கோடு மாவட்டம்
பகுப்பு:கேரள மாநகராட்சிகள்
இரயணா பாக்ய லட்சுமி

**இரயணா பாக்ய லட்சுமி** *(Rayana Bhagya Lakshmi*) 1983ஆம் ஆண்டு இந்தியாவின் ஆந்திர மாநிலத்திலுள்ள விஜயவாடாவில் பிறந்தார். இவர் ஓர் அரசியல்வாதி மற்றும் தொழிலதிபர் ஆவார்.
லெட்சுமி தற்போது விஜயவாடாவின் 12வது மேயராக பணியாற்றி வருகிறார். லட்சுமி, ஒய். எஸ். ஆர் காங்கிரஸ் கட்சியினைச் சார்ந்தவர்.

### தொழில்
2021ஆம் ஆண்டு விஜயவாடா மாநகராட்சி தேர்தலில் ஒய். எஸ். ஆர் காங்கிரஸ் கட்சியின் வேட்பாளராக லட்சுமி போட்டியிட்டார். பிற்படுத்தப்பட்ட சமூக பெண்களுக்கு ஒதுக்கப்பட்ட 46வது நகராட்சி பிரிவிலிருந்து முதன் முறையாக மாநகராட்சிக்கு தேர்ந்தெடுக்கப்பட்டார். மார்ச் 18, 2021 அன்று, விஜயவாடாவின் 12வது மேயராக, இரயணா பாக்ய லட்சுமி பொறுப்பேற்றார். இவர் நகரத்தின் ஐந்தாவது பெண் மேயரும் ஆவார்.

## மேற்கோள்கள்

பகுப்பு:ஆந்திரப் பிரதேச மக்கள்
பகுப்பு:ஆந்திரப் பிரதேச அரசியல்வாதிகள்
பகுப்பு:வாழும் மக்கள்
பகுப்பு:1983 பிறப்புகள்
பியூ ஆராய்ச்சி மையம்

**பியூ ஆராய்ச்சி மையம்** (**Pew Research Center**) அமெரிக்க  லாபநோக்கமற்ற அமைப்பாகும். அமெரிக்க மற்றும் உலக நாடுகளில் சமூகப் பிரச்சனைகள், பொதுமக்கள் கருத்துகள் மற்றும் மக்கள் தொகையியல் போக்குகள் குறித்து ஆராய்ச்சி செய்வது இந்த மையத்தின் நோக்கமாகும். இதன் தலைமையிடம் அமெரிக்காவின் வாசிங்டன், டி. சி. பகுதியில் இயங்குகிறது. 
பொதுமக்களிடம் தொலைபேசி மற்றும் ஊடகங்கள் மூலம் தொடர்பு கொண்டு சமூக, அரசியல், மக்கள்தொகை பரம்புகள் குறித்து கருத்துக் கணிப்பு தரவுகளை சேகரித்து ஆய்வு செய்கிறது.  பியூ தொண்டு நிறுவனத்தின் கீழ் பியூ ஆராய்ச்சி மையம் செயல்படுகிறது.பியூ ஆராய்ச்சி மையம் ஆண்டுதோறும் ஆராய்ச்சியில் கிடைத்த தரவுகளை பொதுமக்கள் பார்வைக்கு வெளியிடுகிறது. 

## இதன் ஆராய்ச்சி தளங்கள்
ஆண்டு தோறும் பியூ ஆராய்ச்சி மையம் கீழ்கண்ட தளங்களிலும் கருத்துக் கணிப்பு நடத்துகிறது.:
* அமெரிக்கவின் அரசியல் மற்றும் கொள்கை
* இதழியியல் மற்றும் ஊடகங்கள் 
* அமெரிக்கச் சமூகம் மற்றும் மக்கள் தொகையியல் போக்குகள்
* இணையம் மற்றும் தொழில்நுட்பம் 
* அறிவியல் மற்றும் சமூகம் 
* மாந்தரினம் மற்றும் இனக்குழுக்கள்  
* சமயம் மற்றும் பொது வாழ்க்கை 
* உலகளாவிய அணுகுமுறைகள் மற்றும் போக்குகள்

## மேற்கோள்கள்

## வெளி இணைப்புகள்
* 
* The Pew Charitable Trusts

பகுப்பு:ஐக்கிய அமெரிக்காவில் தேர்தல்கள்
செங்வூ சீய்

**செங்வூ சீய்** (*Xie Shengwu*) சீன நாட்டைச் சேர்ந்த ஓர் இயற்பியலாளராவார். 1943 ஆம் ஆண்டு நவம்பர் மாதம் 22 அன்று இவர் பிறந்தார். 1997 ஆம் ஆண்டு முதல் 2006 ஆம் ஆண்டு வரை சாங்காய் இயியாவோ டோங்கு பல்கலைக்கழகத்தில் தலைவராகப் பணியாற்றினார்.

சீனாவின் கடற்கரை மாகாணமான செயியாங்கு மாகாணத்திலுள்ள சாவோசிங்கு நகரில் செங்வூ பிறந்தார். 1960 ஆம் ஆண்டு முதல் 1966 ஆம் ஆண்டு வரை சாங்காய் இயியாவோ டோங்கு பல்கலைக்கழகத்தில் பொறியியல் இயற்பியல் பாடத்தைப் படித்தார். 1966 ஆம் ஆண்டு முதல் 1970 ஆம் ஆண்டு வரை இவர் தான் படித்த பல்கலைக்கழகத்திலேயே இயற்பியல் கற்பிக்கும் பணியில் ஈடுபட்டார். செங்வூ பின்னர் கற்பித்தல் உதவியாளராகவும் லேசர் ஆராய்ச்சி ஆய்வகத்தின் துணை இயக்குநராகவும் மாறினார். 1978 ஆம் ஆண்டு  முதல் 1981 ஆம் ஆண்டு வரை சாங்காய் இயியாவோ டோங்கு பல்கலைக்கழகத்தில்  பயன்பாட்டு இயற்பியல் துறையில் ஒளியியல் பாடம் பயின்று முதுநிலைப் பட்டம் பெற்றார்.

1981 ஆம் ஆண்டு முதல் 1991 ஆம் ஆண்டு வரை செங்வூ இயற்பியல் பாடத்தின் முழுநேரப் பேராசிரியராக உயர்த்தப்பட்டு பின்னர் இயற்பியல் துறையின் தலைவராகப் பணியாற்றினார். 1991 முதல் சாங்காய் இயியாவோ டோங்கு பல்கலைக்கழகத்தின் துணைத் தலைவராகவும், பல்கலைக்கழகத்தின் திட்ட ஒருங்கிணைப்புக் குழு உறுப்பினராகவும் செயற்பட்டார். பட்டதாரி பள்ளியின் தலைவராகக் கற்பித்துக் கொண்டிருந்த இவர் 1994 ஆம் ஆண்டு முதல் முனைவர் பட்ட மாணவர்களின்  மேற்பார்வையாளராகவும் பணியாற்றினார்.
 
1997 ஆம் ஆண்டு முதல் 2006 ஆம் ஆண்டு நவம்பர் மாதம் 27 ஆம் தேதி வரை சாங்காய் இயியாவோ டோங்கு பல்கலைக்கழகத்திலேயே தலைவராகப் பணிபுரிந்த செங்வூ பணியிலிருந்து ஓய்வு பெற்றார்.
## மேற்கோள்கள்

பகுப்பு:1943 பிறப்புகள்
பகுப்பு:வாழும் மக்கள்
பகுப்பு:சீன இயற்பியலாளர்கள்
பகுப்பு:சீன அறிவியலாளர்கள்
சுபதீப் சாட்டர்ஜி

**சுபதீப் சாட்டர்ஜி** (*Subhadeep Chatterjee*) என்பவர் இந்திய மூலக்கூறு உயிரியலாளர் மற்றும் டி.என்.ஏ கைரேகை மற்றும் நோயறிதலுக்கான மையத்தின் (சி.டி.எஃப்.டி) ஆராய்ச்சியாளர் ஆவார். குஹா ஆராய்ச்சி மாநாட்டின் உறுப்பினரான  இவர் தாவர-நுண்ணுயிர் இடைவினைகள் குறித்த ஆய்வுகளுக்காக அறியப்பட்டவர். சட்டர்ஜி சி.டி.எஃப்.டி வின்  *தாவர-நுண்ணுயிர் தொடர்பு* ஆய்வகத்தின் தலைமை ஆய்வாளராக இருந்து பல ஆராய்ச்சியாளர்களை வழிநடத்தி வருகிறார்.

சாட்டர்ஜி, அமிருதசரசில் உள்ள குரு நானக் தேவ் பல்கலைக்கழகத்தில் முதுநிலை உயிரித்தொழில்நுட்பவியல் கல்விக்குப் பின்னர், ஐதராபாத்தின் உயிரணு மற்றும் மூலக்கூறு உயிரியல் மையத்தில் (சி.சி.எம்.பி) ரமேஷ் வெங்கட சோந்தியின் ஆய்வகத்தில் ஆய்வு மேற்கொண்டு முனைவர் பட்டம் பெற்றார்.  இவர், தனது முனைவர் பட்ட மேல் ஆய்வுகளை பெர்க்லியின் கலிபோர்னியா பல்கலைக்கழகத்தில் ஸ்டீவன் ஈ. லிண்டோவின் ஆய்வகத்தில் தொடர்ந்தார். இவர் தாவர-நுண்ணுயிர் தொடர்பு அமைப்பு குறித்து விரிவான ஆய்வுகளை மேற்கொண்டார். ஆய்வுகளின் முடிவுகளை ஆய்வுக் கட்டுரைகளாகப் பன்னாட்டு அறிவியல் ஆய்விதழ்களில் வெளியிட்டுள்ளார். *ரிசர்ச் கேட்*, அறிவியல் கட்டுரைகளின் இணைய களஞ்சியம் அவற்றில் 52 கட்டுரைகளைப் பட்டியலிட்டுள்ளது. இந்திய அரசின் உயிரித்தொழில்நுட்பவியல் துறை, 2017/18ஆம் ஆண்டில், உயிரியலுக்கு இவர் செய்த பங்களிப்புகளுக்காக, மிக உயர்ந்த இந்திய அறிவியல் விருதுகளில் ஒன்றான, தொழில் மேம்பாட்டுக்கான தேசிய உயிர் அறிவியல் விருதை வழங்கியது.

உயிரியல் அறிவியல் பிரிவில் 2020ஆம் ஆண்டிற்கான இந்தியாவின் மிக உயர்ந்த அறிவியல் விருதான அறிவியல் மற்றும் தொழில்நுட்பத்திற்கான சாந்தி ஸ்வரூப் பட்நகர் விருது சுபதீப் சாட்டர்ஜிக்கு வழங்கப்பட்டது.

## தேர்ந்தெடுக்கப்பட்ட நூலியல்
thumb|235x235px| சி.டி.எஃப்.டி உப்பல் வளாகம்
* 
* 
* 
* 
* 

## குறிப்புகள்
 

## மேற்கோள்கள்


## வெளி இணைப்புகள்

* 

பகுப்பு:வாழும் மக்கள்
பகுப்பு:மேற்கு வங்காள நபர்கள்
பகுப்பு:கலிபோர்னியா பல்கலைக்கழக (பெர்க்லி) முன்னாள் மாணவர்கள்
பகுப்பு:சாந்தி ஸ்வரூப் பட்நாகர் விருது பெற்றவர்கள்
தராலி சர்மா

**தராலி சர்மா** (*Tarali Sarma*)(பிறப்பு: ஆகஸ்ட் 4, 1975) அசாமினைச் சார்ந்த பின்னணிப் பாடகர். 2003ஆம் ஆண்டில் அசாமிய திரைப்படமான அகாஷிதோரார் கோத்தாரே படத்தின் மூலம் இவருக்கு சிறந்த பெண் பின்னணி பாடகருக்கான தேசிய திரைப்பட விருது கிடைத்தது. இவரின் தந்தை பிரபாத் சர்மா,  ஓர் நாட்டுப்புற பாட்கர், புல்லாங்குழல் கலைஞர், இசை இயக்குநர் மற்றும் சங்கீத நாடக அகாதமி விருதுப் பெற்றவர். தராலி அசாமிய திரையுலகில் பலதுறை பாடகர் மற்றும் இசை இயக்குநர் ஆவார். ஆகாஷிதோரர் கோத்தரே, லாஸ், ஜாத்ரா தி பாஸேஜ், பசுந்தாரா மற்றும் அபிஜாத்ரி போன்ற படங்களுக்கு இசையமைத்துள்ளார். அபிக்சரி பிரியா, சோன்ஜோனி, சங்கர் மாதவ், சினே, போஹார், தாராலி, ஹெங்குலியா மற்றும் பார்கிட் போன்ற பல உள்ளிட்ட இசைத் தொகுப்புகளையும் வெளியிட்டுள்ளார். தரலியின் தொகுப்புகளில் அபிமான், பிரஜாபதி, நயன்மோனி (கிருஷ்ணமணி நாத்துடன்), முகோலி போன்றவையும் அடங்கும்.

அசாம் மாநிலத்தில் 2009இல் அசாம் சொசைட்டி ஆஃப் அமெரிக்காபென்சில்வேனியாவில் ஏற்பாடு செய்த   பள்ளத்தாக்கு ஃபோர்ஜில் தராலி சர்மா இசை நிகழ்ச்சியினை நிகழ்த்தினார். அசாம் மாநிலத்தில் 2010ஆம் ஆண்டு அசாம் சொசைட்டி ஆஃப் அமெரிக்கா ஏற்பாடு செய்த  கொலராடோ ஸ்பிரிங்ஸ் நிகழ்ச்சியினை கொலராடோவிலும் நிகழ்த்தினார். தராலி பிளேர் சர்வதேச திரைப்பட விழாவில் பல விருதுகளைப் பெற்றுள்ளார்.

அசாமிய திரைப்படமான “லைஃப் இன் எ பப்பட்” இன் இசை இயக்குநர் தாரலி சர்மா ஆவார். இத்திரைப்படம் போர்ட் பிளையரில் நடைபெற்ற பன்னாட்டுத் திரைப்பட விழாவில் பல விருதுகளைப் பெற்றது. 2020ஆம் ஆண்டு நடைபெற்ற லிப்ட்-ஆப் சீசன்சு திரைப்பட விழாவிலும், இங்கிலாந்து மற்றும் ஹாலிவுட்டின் லிஃப்ட்-ஆஃப் செஷன்ஸ் திரைப்பட விழாவிலும், திரையிட தேர்வு செய்யப்பட்ட அசாமிய திரைப்படமான ‘சுபாலா’ படத்திற்கு இவர் இசை அமைத்துள்ளார்.

## மேற்கோள்கள்

பகுப்பு:வாழும் மக்கள்
பகுப்பு:1975 பிறப்புகள்
பகுப்பு:இந்தியப் பாடகிகள்
செயராமன் கௌரிசங்கர்

**செயராமன் கௌரிசங்கர்** (*Jayaraman Gowrishankar*) (பிறப்பு 1956) என்பவர் இந்திய மருத்துவ நுண்ணுயிரியலாளர். கௌரிசங்கர் வேலூர் கிறித்தவ மருத்துவக் கல்லூரியில் மருத்துவ பட்டம் பெற்றார். மெல்பர்ண் பல்கலைக்கழகத்தில் பாக்டீரியா மரபியலில் முனைவர் பட்டம் பெற்றுள்ளார்.

ஐதராபாத்தில் உள்ள உயிரணு மற்றும் மூலக்கூறு உயிரியல் மையத்தில் விஞ்ஞானி மற்றும் குழுத் தலைவராக இருந்தார். 2000ஆம் ஆண்டில், டி.என்.ஏ கைரேகை மற்றும் ஆய்ந்தறிதழ் மையத்தின் இயக்குநராக நியமிக்கப்பட்டார்.

1991ஆம் ஆண்டில், உயிரியல் அறிவியல் பிரிவில் இந்தியாவின் மிக உயர்ந்த அறிவியல் விருதான அறிவியல் மற்றும் தொழில்நுட்பத்திற்கான சாந்தி ஸ்வரூப் பட்நகர் விரிதினை பெற்றார். மேலும் இந்தியாவின் நான்காவது மிக உயர்ந்த குடிமக்களுக்கு வழங்கப்படும் பத்மஸ்ரீ 2013இல் இவருக்கு வழங்கப்பட்டது.

## இந்திய அரசு விருது

* பத்மஸ்ரீ 2013 இந்திய அரசு.

## ஆராய்ச்சி விருதுகள்

* இளம் விஞ்ஞானிகளுக்கான இந்தியத் தேசிய அறிவியல் கழக பதக்கம், 1986
* சி.எஸ்.ஐ.ஆர் இளம் விஞ்ஞானி விருது, 1987
* பி.எம் பிர்லா பரிசு. 1991
* 1991ஆம் ஆண்டிற்கான அறிவியல் மற்றும் தொழில்நுட்பத்திற்கான சாந்தி ஸ்வரூப் பட்நகர் பரிசு
* ஜே.சி.போஸ் ஆய்வு நிதி, 2007
* 2012 மொசெலியோ ஸ்கேச்ச்டர் சிறப்புச் சேவை விருது - அமெரிக்கன் நுண்ணுயிரியல் சமூகம்

## ஆராய்ச்சி சிறப்பம்சங்கள்

* ஓபரான் கண்டுபிடிப்பு மற்றும் அதன் நேர்த்தியான சவ்வூடுபரவல் கட்டுப்பாடு
* நச்சு ஆர்.என்.ஏ-டி.என்.ஏ கலப்பினங்கள் (ஆர்-சுழல்கள்) ஈ கோலியில் மொழிபெயர்க்கப்படாத புதிய டிரான்ஸ்கிரிப்டுகளிலிருந்து ஏற்பட வாய்ப்புள்ளது என்ற புதிய கருதுகோளின் விளக்கம்.

## மேற்கோள்கள்


பகுப்பு:பத்மசிறீ விருது பெற்ற அறிவியலாளர்கள்
பகுப்பு:1956 பிறப்புகள்
பகுப்பு:வாழும் மக்கள்
பகுப்பு:சாந்தி ஸ்வரூப் பட்நாகர் விருது பெற்றவர்கள்
பகுப்பு:இந்திய நுண்ணுயிரியலாளர்கள்
விழிஞ்ஞம்

**விழிஞ்ஞம்** (*Vizhinjam*) என்பது இந்தியாவின் கேரள மாநிலத்தின் தலைநகரான திருவனந்தபுரம் நகரில் அமைந்துள்ள ஒரு பகுதியாகும். இது நகர மையத்திலிருந்து 16 கி.மீ. தென்மேற்கிலும், திருவனந்தபுரம் சர்வதேச விமான நிலையத்திலிருந்து 17 கி.மீ. தெற்கிலும் தேசிய நெடுஞ்சாலை 66 அருகில் அமைந்துள்ளது. இந்தியாவின் மிகப்பெரிய தனியார் துறைமுக நிறுவனமான "அதானி துறைமுகங்கள்" தற்போது இந்தப் பகுதியில் ஒரு போக்குவரத்துத் துறைமுகத்தை உருவாக்கி வருகிறது.

வரலாற்றாசிரியர்களின் கூற்றுப்படி, தெற்காசியாவின் கடைசி தென்மேற்கு முனையில் அமைந்துள்ள விழிஞ்ஞம், இப்பகுதியின் வரலாறு முழுவதும் ஒரு முக்கியமான துறைமுகமாக செயல்பட்டு வந்துள்ளது. தென்கிழக்காசியாவிற்கும் மத்திய கிழக்கிற்கும் இடையிலான கப்பல் போக்குவரத்தை இணைக்கும் முக்கிய புள்ளியாக இந்த இடம் பொருளாதார ரீதியாகவும் புவிசார் அரசியல் ரீதியாகவும் முக்கியமானது.

## சர்வதேச துறைமுகத் திட்டம்
விழிஞ்ஞத்தில் ஒரு சர்வதேச துறைமுகம் 1991ஆம் ஆண்டிலேயே உருவாக்கத் திட்டமிடப்பட்டது. ஆகஸ்ட் 2015 இல், கேரள அரசும்  அதானி குழுமத்தை பிரதிநிதித்துவப்படுத்தும் 'அதானி விழிஞ்ஞம் துறைமுகம்' என்ற நிறுவனமும் (ஏவிபிஎல்) அதானி விழிஞ்ஞம் திட்டத்திற்கான ஒப்பந்தத்தில் கையெழுத்திட்டன. அதானி விழிஞ்ஞம் துறைமுக நிறுவனம் மட்டுமே இந்த திட்டத்திற்கு ஏலம் எடுத்தது.

ஒப்பந்தத்தின் விவரங்களின்படி, அதானி குழுமம் விழிஞ்ஞம் துறைமுகத்தை பயன்படுத்துவதற்கு 40 ஆண்டுகள் இலவச (மேலும் 20 ஆண்டுகள் நீட்டிக்க முடியும்) சலுகை வழங்கப்பட்டது. கேரள மாநில அரசு 15 ஆண்டுகளுக்குப் பிறகு துறைமுகத்திலிருந்துவரும் வருவாயில் ஒரு பகுதியைப் பெறத் தொடங்கும். இந்த திட்டத்தில் 360 ஏக்கர் நிலமும் (அவற்றில் சுமார் 36% கடலில் இருந்து எடுத்துக்கொள்ளப்படுகின்றன), ஒரு தொடருந்து பாதையும் (சுமார் 10 கி.மீ நீளம்) அடங்கும். முதலாம் கட்டமான அதானி விழிஞ்ஞம் துறைமுகத்தின் பணிக்கான காலக்கெடு 2015 ஒப்பந்தத்தில் 2019 திசம்பர் 4-ஆம் தேதி என  நிர்ணயிக்கப்பட்டது.

## திட்ட மதிப்பு
முழு விழிஞ்ஞம் திட்டத்தின் மதிப்பு சுமார் ரூ. 75.25 பில்லியன் ஆகும். இந்த திட்டத்திற்காக அதானி விழிஞ்ஞம் துறைமுக நிறுவனம் ரூ .16.35 பில்லியனை கேரள மாநில அரசிடம் கோரியிருந்தது.

இந்த திட்டப் பணிகள் திசம்பர் 5, 2015 அன்று தொடங்கியது. அதானி விழிஞ்ஞம் துறைமுக நிறுவனம் செப்டம்பர் 1, 2018 அன்று (1,000 நாட்கள் இலக்கு) "முதல் கப்பல் விழிஞ்ஞத்துக்கு வந்து சேரும்" என்று அறிவித்திருந்தது. அதானி விழிஞ்ஞம் துறைமுக நிறுவனம் தற்போது கேரள அரசிடமிருந்து முதல் கட்டத்தின் பணிகளின் காலக்கெடுவை அக்டோபர் 2020 வரை நீட்டிக்க முயல்கிறது. 

ராய்ட்டர்ஸின் அறிக்கையின்படி, துறைமுகத்தை உருவாக்க சீனா ஒரு பெயரிடப்படாத இந்திய நிறுவனத்துடன் கூட்டு சேர விரும்பியது. ஆனால் தேசிய பாதுகாப்பு அடிப்படையில் ஒன்றிய அரசு நிராகரித்தது. இந்தியாவின் கடற்படைக்கும், கடலோர காவல்படைக்கும் இந்தத் துறைமுகத்தில் இடமிருக்கும் என்று ஊகிக்கப்படுகிறது.

## போக்குவரத்து

திருவனந்தபுரத்தின் கிழக்கு கோட்டையிலுள்ள மாநகர பேருந்து நிலையத்திலிருந்தும், திருவனந்தபுரத்தின் தம்பனூரிலுள்ள மத்திய பேருந்து நிலையத்திலிருந்தும் வழக்கமான பேருந்துகள் விழிஞ்ஞம் பகுதிக்கு இயக்கப்படுகின்றன. பேருந்து நிலையங்களில் வண்டிகளையும் வாடகைக்கு அமர்த்தலாம்.

## மேலும் காண்க
* விழிஞ்ஞம் கலங்கரை விளக்கம்
* விழிஞ்ஞம் பன்னாட்டுத் துறைமுகம்
* விழிஞ்ஞம் குகைக் கோயில்

## மேற்கோள்கள்

## வெளி இணைப்புகள்
* https://www.vizhinjamport.in/home.html

பகுப்பு:கேரள வரலாறு
பகுப்பு:திருவனந்தபுரத்திலுள்ள சுற்றுலாத் தலங்கள்
பகுப்பு:Coordinates on Wikidata
பகுப்பு:திருவனந்தபுரத்தின் புறநகர்ப் பகுதிகள்
சுதா யாதவ்

**சுதா யாதவ்** (*Sudha Yadav*) என்பவர் இந்திய நாடாளுமன்ற மக்களவையின் முன்னாள் உறுப்பினரும், பாரதீய ஜனதா கட்சியின் தற்போதைய தேசிய செயலாளருமான ஆவார். இவர் 1999 முதல் 2004 வரை 13வது மக்களவையில் உறுப்பினராக இருந்தார். அரியானாவின் மகேந்திரகரிலிருந்து பாரதீய ஜனதா கட்சியின் வேட்பாளராகத் தேர்ந்தெடுக்கப்பட்டார். இவரின் கணவர், எல்லை பாதுகாப்புப் படையின் துணை கமாண்டன்ட் சுக்பீர் சிங் யாதவ் ஆவார். இவர் கார்கில் போரில் எல்லையில் பாக்கித்தான் ஊடுருவல்கரார்களுடன் நடந்த போரில் இறந்தார். 1987இல் ரூர்க்கி பல்கலைக்கழகத்தில் (இப்போது ஐ.ஐ.டி ரூர்க்கி) பட்டம் பெற்ற, சுதா யாதவ் கல்லூரி  விரிவுரையாளர் ஆவார். இவருக்கு இரண்டு குழந்தைகள் உள்ளனர். குளிர்பானம் பிரச்சினை குறித்து விசாரிக்க அமைக்கப்பட்ட ஜேபிசி குழுவில் உறுப்பினராக யாதவ் இருந்தார். சுதா யாதவ் மகேந்திரகர் மக்களவைத் தொகுதியிலிருந்து 2004 தேர்தலிலும், குர்கான் மக்களவைத் தொகுதியிலிருந்து 2009 தேர்தலிலும் பாரதிய ஜனதா கட்சியின் வேட்பாளராகப் போட்டியிட்டுத் தோல்வியடைந்தார். 3 ஜூலை 2015 அன்று, சுதா யாதவ் பாஜக இதர பிற்படுத்தப்பட்ட பிரிவு மோர்ச்சாவின் பொறுப்பாளராக நியமிக்கப்பட்டார்.

## 1999 மக்களவைத் தேர்தல்கள்
1999 இவரது வாழ்க்கையில் மிகவும் அதிர்ச்சிகரமான மற்றும் விசித்திரமான ஆண்டாகும். இந்தோ-பாக்கித்தான் கார்கில் மோதலில் கணவரை இழந்தார். எனவே போர் விதவைகளுக்கான முன்னுரிமை ஒதுக்கீட்டின் கீழ் விரிவுரையாளராக இவருக்கு வேலை கிடைத்தது. ஆனால் பாரதிய ஜனதா கட்சி மகேந்திரகர் தொகுதி 1999ல் மக்களவைத் தேர்தலில் போட்டியிட வேட்பாளராக இவரை வேட்பாளராக நியமித்தது. இவர் போட்டியிட்ட முதல் தேர்தல் இதுவாகும். எளிய இல்லத்தரசியான இவர் ஓர் பிரபலமான அரசியல்வாதியைத் தோற்கடித்துப் பிரபலமான அரசியல்வாதியாக வெற்றிகரமாக மாறினார். இருப்பினும் இவரால் 2004 மற்றும் 2009 தேர்தல்களில் வெற்றிபெற முடியவில்லை.

## மேற்கோள்கள்

 
## வெளி இணைப்புகள்

* 2009 மக்களவைத் தேர்தலுக்கான பிரச்சார தளம் 

பகுப்பு:13வது மக்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:அரியானா மாநில சட்டமன்ற உறுப்பினர்கள்
பகுப்பு:1965 பிறப்புகள்
பகுப்பு:வாழும் மக்கள்
பகுப்பு:பாரதிய ஜனதா கட்சி அரசியல்வாதிகள்
மீனா சிங்

**மீனா சிங் ** (*Meena Singh *) (பிறப்பு: சனவரி 1, 1962) உத்திரபிரதேச மாநிலத்திலுள்ள வாரணாசியில் பிறந்தார். இவர் ஓர் இந்திய அரசியல்வாதி ஆவார். 2008ஆம் ஆண்டு அரசியலில் நுழைந்தார். இவர் பதினான்காவது மக்களவைக்கு பிக்ரம்கஞ்ச் மக்களவைத் தொகுதியிலிருந்தும். பதினைந்தாவது மக்களவைக்கு ஆரா மக்களவைத் தொகுதியிலிருந்தும் ஐக்கிய ஜனதா தளம் உறுப்பினராகத் தேர்ந்தெடுக்கப்பட்டார்.

### ஆரம்ப கால வாழ்க்கை

நைனா தேவி, இராமேசுவர் சிங் தம்பதிகளுக்கு மீனாசிங் மகளாகப் பிறந்தார். இவர் 1982இல் பனாரசு இந்து பல்கலைக்கழகத்தில் கலைகளில் பட்டம் பெற்றார். இந்திய அரசியலில் நுழைவதற்கு முன்பு, இவர் தனது கணவரின் தொகுதி மக்களுக்கு சேவைப்பணி செய்து வந்தார். வீட்டிற்கு நல்ல மனைவியாகவும் இருந்துள்ளார்.

### அரசியல் வாழ்க்கை
கணவர் இறந்த பிறகு நடந்த பிக்ரம்கஞ்ச் இடைத்தேர்தலில் 2008ஆம் ஆண்டு மீனா சிங் முதன்முதலில் நாடாளுமன்ற உறுப்பினராக தேர்ந்தெடுக்கப்பட்டார். மேலும் ராகுல் ராஜ் சுட்டுக்கொல்லப்பட்டதன் காரணமாக ஆறு மாதங்களுக்குப் பிறகு இவர் பதவி விலகினார். பின்னர், ஐக்கிய ஜனதா தளம் சார்பில் 2009 ஆம் ஆண்டில் அர்ரா மக்களவைத் தொகுதியில் தேர்ந்தெடுக்கப்பட்டார். இவர்  2009 முதல் 2014 வரை இவர் பதவியிலிருந்தார். 2014ஆம் ஆண்டு  நடைபெற்ற 16வது மக்களவைத் தேர்தலில் தோல்வி அடைந்தார்..

## மேற்கோள்கள்

பகுப்பு:வாழும் மக்கள்
பகுப்பு:1962 பிறப்புகள்
பதானி பட்நாயக்

**பதானி பட்நாயக்** (Pathani Pattnaik) (பிறப்பு 19 செப்டம்பர் 1928; இறப்பு 4 பிப்ரவரி 2017)  என்பவர் ஓர் ஒடிய மொழி இந்திய எழுத்தாளர் ஆவார். இவர் தனது சுயசரிதையான * 'சிபனாரா சலபதே' *விற்காக 2010 ஆம் ஆண்டு சாகித்ய அகாதமி விருது பெற்றுள்ளார்.

## சுயசரிதை
பட்நாயக் 1928 ஆம் ஆண்டு செப்டம்பர் மாதம் 19 ஆம் நாள் ஒடிசாவில் உள்ள குர்தா மாவட்டத்தில், கோலோபாய் என்னும் கிராமத்தில் பிறந்தார். இவர் தனது ஆரம்பப் பள்ளிப்படிப்பைத் தனது கிராமத்திலும், மெட்ரிகுலேசன் படிப்பை பூரி மாவட்டத்திலும் படித்தார். பின் ராவன்சா கல்லூரியில் தனது முதுகலைப் பட்டத்தைப் பெற்றார். பட்நாயக் கிறிஸ்து கல்லூரியின் முதல்வராகவும், ஒடிசா சாகித்ய அகாதமியின் தலைவராகவும் பணியாற்றியுள்ளார். 
## படைப்புகள்
குழந்தைகள் இலக்கியம், புதினம், சிறுகதைகள் மற்றும் மொழியியல் உள்ளிட்ட பல்வேறு இலக்கிய வடிவங்களில் 80க்கும் மேற்பட்ட புத்தகங்களை எழுதியுள்ளார்.

## நூற்பட்டியல்
* *சாகித்தியா ஓ சமசுகிருதி*
* *சாகித்தியா மனிசா*
* *சாகித்தியா பரிகிரமா*
* *ஒடியா உபன்யாச சாகித்தியரா பரிச்சயா*
* *பிரபந்தா ஓ சமலோச்சனா*
* *சமசா ஓ சாகித்தியா*
* *சாகித்தியா ஓ சமிக்சா*

## மரியாதை
பட்நாயக் தனது சுயசரிதையான * 'சிபனாரா சலபதே' * க்காக 2010 இல் சாகித்ய அகாதமி விருதைப் பெற்றார். மேலும் இவர் 1993இல் ஒடியா சாகித்ய அகாதமி விருது பெற்றுள்ளார்.

## சான்றுகள்

பகுப்பு:1928 பிறப்புகள்
பகுப்பு:2017 இறப்புகள்
பகுப்பு:இந்திய எழுத்தாளர்கள்
பகுப்பு:சாகித்திய அகாதமி விருது பெற்றோர்
பாகுபலி (பக்கவழி நெறிப்படுத்தல்)

**பாகுபலி** என்பது பின்வரும் இடங்களிலும் பயன்படுகிறது.

## கடவுள்கள்
*பாகுபலி

## திரைப்படம்
*பாகுபலி (திரைப்படம்) (2015)
*பாகுபலி 2 (2017)
*2015 பாகுபலி படத்தின் ஒலிவரி
தொ. கோ. கமலாதேவி

**கமலா சந்திர பாபு** **என்றும் அழைக்கப்படும் டி. ஜி. கமலா தேவி** (*T. G. Kamala Devi*) (பிறப்பு தொட்ட கோவிந்தம்மாள்; 29 திசம்பர் 1930 &ndash; 16 ஆகஸ்ட் 2012) ஒரு இந்தியப் பின்னணிக் கலைஞரும், பின்னணிப் பாடகரும், நடிகரும் ஆவார், இவர் முதன்மையாக  தெலுங்குத் திரைப்படங்களில் பங்களித்தார். இவர் இந்திய தொழில்முறை பில்லியர்ட்சு பட்டத்தை இரண்டு முறை வென்ற முன்னாள் தொழில்முறை பில்லியர்ட்சு வீரர் ஆவார்.

## சுயசரிதை
இவர் ஆந்திராவின் சித்தூர் மாவட்டம் கார்வேதி நகரத்தில் பிறந்தார். இவரது அசல் இயற்பெயர் தொட்ட கோவிந்தம்மாள் என்பதாகும். பின்னர் இவர் திரைத்துறையில் நுழைந்த பின்னர் தனது பெயரை டி. ஜி. கமலா தேவி என்று மாற்றிக் கொண்டார். இவரது பெயரில் உள்ள "டிஜி" (தொ. கோ) என்ற எழுத்துக்கள் இவரது பிறந்த பெயரைக் குறிக்கின்றன. இவர் 1946 இல் அவூலா சந்திர பாபு என்பவரை மணந்தார். தம்பதியருக்கு அவூலா ஜெயச்சந்தர் என்ற மகன் பிறந்தார்.

## திரைப்பட வாழ்க்கை

### நடிப்பு
இவர் ஆரம்பத்தில் ஒரு நாடக நிறுவனத்தில் சேர்ந்து சில ஆண், பெண் வேடங்களில் நடித்தார். நாடகங்களில் நடித்ததற்காக இவர் பல பதக்கங்களைப் பெற்றுள்ளார். பின்னர், இவர் திரைத்துறைக்கு மாறி சுமார் 30 படங்களில் நடித்துள்ளார், அவற்றில் பெரும்பாலானவை சிறிய பாத்திரங்களேயாகும். இவர் பல நாடகங்களிலும் நடித்த ஒரு பிரபலமான மேடை நடிகையாகவும் இருந்தார்.

### பின்னணிக் கலைஞர்
இவர் ஒரு பிரபலமான பின்னணிக் கலைஞராகவும் இருந்தார். பத்மினி, சரோஜாதேவி, லலிதா போன்ற பல நடிகைகளுக்கு குரல் கொடுத்துள்ளார்.

## கோல் விளையாட்டு
கமலா இந்தியாவின் ஆரம்பகால பெண்கள் கியூ விளையாட்டு வீரர்களில் ஒருவர். 1954 ஆம் ஆண்டில் ஆந்திர மகா சபையின் அழைப்பின் பேரில் அப்போதைய ஆளும் இசுனூக்கர் உலக வாகையாளரான *ஹொரேஸ் லிண்ட்ரம்* சென்னைக்கு வந்தபோது, அவருடன் இவர் விளையானார் . விரைவில், இவர் மாநில, தேசிய அளவிலான போட்டிகளுக்குச் சென்றார். அப்போதிருந்து, இவர் பில்லியர்ட்சு & இசுனூக்கரில் பல்வேறு போட்டிகளில் விளையாடியுள்ளார். அந்த நேரத்தில் ஒரே பெண் வீரராக, சென்னை, விஜயவாடா, பெங்களூர் போன்றா ஊர்களில் ஆண்களுடன் போட்டியிட்டார். இவர் 1991, 1995 ஆம் ஆண்டுகளில் இந்திய தேசிய பில்லியர்ட்சு பெண்கள் பட்டங்களை வென்றுள்ளார். அப்போதைய உலக பில்லியர்ட்சு வாகையாளர் *பாப் மார்ஷலு*டன் பெங்களூரு, மைசூர் ஆகிய இடங்களில் நடந்த காட்சி போட்டிகளில் விளையாடும் வாய்ப்பு இவருக்கு கிடைத்தது. இவர் தனது 62 ஆவது வயதிலும், 66 வயதிலும் தனது பில்லியர்ட்சு தேசிய பட்டங்களை வென்றார்.

## விருதுகள்

* "நாடக கலா பிரபூர்ணா" விருது - இவருக்கு  ஆந்திர மாநில நாடக அகாதமி வழங்கியது.

## தலைப்புகள்

* தேசிய பில்லியர்ட்சு வாகையாளர்: 1991, 1995

## இறப்பு
சிறுது காலம் நோய்வாய் பட்டிடிருந்த இவர் 16 ஆகஸ்ட் 2012 அன்று சென்னையில் இறந்தார்.

## மேற்கோள்கள்

## வெளி இணைப்புகள்
* 
* - T. G. Kamala Devi sings and dances in Pathala Bhairavi

பகுப்பு:தெலுங்குத் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:சித்தூர் மாவட்ட நபர்கள்
பகுப்பு:2012 இறப்புகள்
பகுப்பு:1930 பிறப்புகள்
ராம்லா

**ராம்லா** (**Ramla**) (, *Ramla*; , *ar-Ramlah*) வட்டார வழக்கில் இந்நகரை ராம்லே அல்லது ரெம்லே அல்லது  ராமா என்றும் அழைப்பர்.  இந்நகரம் இஸ்ரேல் நாட்டின் நடுப்பகுதியில், மத்திய மாவட்டத்தில் அமைந்துள்ளது.

ராம்லா நகரம், தற்கால இஸ்ரேல் நாட்டில் உமையா கலீபகம் ஆட்சியின் போது, கிபி 8-ஆம் நூற்றாண்டின் துவக்கத்தில் நிறுவப்பட்டது. இந்நகரம் எகிப்தின் கெய்ரோ நகரத்தையும், சிரியாவின் டமாஸ்கஸ் நகரத்தையும் இணைக்கும் வகையில் நிறுவப்பட்டது. இராம்லா நகரததுடன் கிழக்கில் மத்திய தரைக் கடலின் ஜாப்பா துறைமுகம் மற்றும் மேற்கில் ஜெருசலம் நகரங்களை இணைக்கும் சாலைகள் உள்ளது. 

துவக்கத்தில் ராம்லா நகரத்தில் பாலஸ்தீனர்கள் பெரும்பான்மையாக வாழ்ந்து வந்தனர். 1948 அரபு இஸ்ரேலியப் போருக்குப்பின் இஸ்ரேலிய அரசு, ராம்லா நகரத்தில் யூதர்களை அதிக அளவில் குடியேற்றினர். 2019-ஆம் ஆண்டு கணக்கெடுப்பு படி, ராம்லா நகரத்தின் மொத்த மக்கள் தொகையில் யூதர்கள் 76% ஆகவும்; பாலஸ்தீனர்கள் 24% ஆகவும் இருந்தது.

## தொல்லியல்
விவிலியம் நூலின் படி, ராம்லா நகரம் முன்னர் பிலிஸ்தியர்களின் காத் எனும் நகரமாக இருந்தது.  அகழ்வாய்வின் போது இப்பழைய நகரம் ராம்லா நகரத்திற்கு வெளியே தெற்குப் பகுதியில் கண்டுபிடிக்கப்பட்டது.

### அகழாய்வு வரலாறு
ராம்லா நகரத்தில் 1992-1993-ஆம் ஆண்டு முதல் அகழாய்வுப் பணிகள் மேற்கொள்ளப்படுகிறது. பின்னர் 2010 முதல் ராம்லா நகரத்தில் அகழாய்வுகள் மேற்கொள்ளப்பட்டு வருகிறது.
### நியண்டர்தால் மனிதனுக்கு முந்தைய மனித எச்சங்கள் கண்டுபிடிப்பு
2021-ஆம் ஆண்டில் ராம்லா நகரத்தின் வெளிப்புறத்தில் நடத்தப்பட்ட அகழாய்களில் நியண்டார்தல் மனிதனுக்கு முந்தைய காலத்திய,  சுமார் ஒரு லட்சத்து 40 ஆயிரம் ஆண்டுகள் மற்றும் ஒரு லட்சத்து 20 ஆயிரம் ஆண்டுகளுக்கு முந்தைய காலத்தில் வாழ்ந்த நபர் ஒருவரின் பகுதி அளவு மண்டை ஓடு மற்றும் தாடை எலும்பு மற்றும் கற்கால கருவிகளும் தற்போது கண்டறியப்பட்டுள்ளது.

## மக்கள் தொகை பரம்பல்

## இதனையும் காண்க
* இசுரேலிய நகரங்களின் பட்டியல்

## மேற்கோள்கள்

## ஆதார நூற்பட்டியல்

* -- ()
*
*
* 
*
* 
*
*
*
* 
*
*
*
*
* 
* (3rd edition printed by Brill in 1967)
*
*
*
* (Pococke, 1745, vol 2, p. 4; cited in Robinson and Smith, vol. 3, 1841, p. 233)
*
*
* 
*
*
*

## வெளி இணைப்புகள்
* Official site 
* "A Dangerous Tour at Ramle", by Eitan Bronstein
* Portal Ramla
* Israel Service Corps: Ramla Community Involvement
* The Tower of Ramla, 1877
* Survey of Western Palestine, Map 13: IAA, Wikimedia commons

பகுப்பு:இசுரேலிய நகரங்கள்
இஸ்ரேலின் தொல்லியற்களங்கள்
இந்து புரி

**இந்து புரி** (*Indu Puri*) என்பவர் செப்டம்பர் 14ஆம் நாள் 1953ஆம் ஆண்டு கொல்கத்தாவில் பிறந்த மேசைப்பந்தாட்ட பெண் வீராங்கனை ஆவார். இவர் 1970 மற்றும் 1980ஆம் ஆண்டுகளில் நடைபெற்ற பன்னாட்டு பெண்கள் மேசைப்பந்தாட்டப் போட்டிகளில் கலந்துகொண்டுள்ளார். இவர் எட்டு முறை தேசிய பெண்கள் ஒற்றையர் பட்டத்தை வென்றுள்ளார். இவரது அதிகபட்ச தரவரிசை பட்டியலில் சர்வதேச அளவில் 63 (1985), ஆசிய அளவில் 8, மற்றும் காமன்வெல்த் பொது நலவாய விளையாட்டுகள் அளவில் (2)ஆம் இடத்தையும் பெற்றுள்ளார். 1978 ஆம் ஆண்டு கோலாலம்பூரில் நடந்த ஆசிய டேபிள் டென்னிஸ் வாகையாளர் விளையாட்டுப் போட்டியில் வட கொரியாவின்உலக வாகையாளர் பாக் யுங்-சன்னை வீழ்த்தி   வென்ற முதல் இந்திய பெண் ஆவார்.

## மேற்கோள்கள்

பகுப்பு:வாழும் மக்கள்
பகுப்பு:1953 பிறப்புகள்
மக்கள் ஆணையிட்டால்

**மக்கள் ஆணையிட்டால் ** (*Makkal Aanaiyittal*) 1988-இல் வெளிவந்த இந்தியத் தமிழ்த் திரைப்படமாகும். இத்திரைப்படத்தை ராம நாராயணன் எழுதி இயக்கினார். இத்திரைப்படத்திற்கு மு. கருணாநிதி வசனம் எழுதியிருந்தார். விஜயகாந்த், ரேகா, எஸ். எஸ். சந்திரன், செந்தாமரை, நிழல்கள் ரவி, டெல்லி கணேஷ் ஆகியோர் முக்கியக் கதாபாத்திரத்தில் நடித்திருந்தனர்.

## கதை
கதிரவனும் அவனது நண்பன் மோகனும், ஓர் ஊழல் அரசியல்வாதியின் அட்டூழியங்களுக்கு எதிராக போராடுகிறார்கள். மோகன் கொல்லப்படுகிறான், கதிரவன் அரசியல்வாதி மற்றும் அவனது ஆள்களைப் பழிவாங்க சதி செய்கிறான்.

## நடிகர்கள்
* விஜயகாந்த் 
* ரேகா 
* எஸ். எஸ். சந்திரன் 
* செந்தாமரை 
* நிழல்கள் ரவி 
* டெல்லி கணேஷ்
* மு. க. ஸ்டாலின்

## பாடல்கள்
இத்திரைப்படத்திற்கு எஸ். ஏ. ராஜ்குமார் இசையமைத்திருந்தார். இணை இசையமைப்பாளராக வித்தியாசாகர் பணியாற்றினார். இப்படத்தில் மு. கருணாநிதி ஆற அமர கொஞ்சம் என்ற பாடலை எழுதியிருந்தார். ஏனைய அனைத்துப் பாடல்களையும் எஸ். ஏ. ராஜ்குமார் எழுதியிருந்தார்.

## மேற்கோள்கள்

பகுப்பு:1988 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எஸ். ஏ. ராஜ்குமார் இசையமைத்த திரைப்படங்கள்
பகுப்பு:விஜயகாந்த் நடித்துள்ள திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:எஸ். எஸ். சந்திரன் நடித்த திரைப்படங்கள்
பகுப்பு:செந்தாமரை நடித்த திரைப்படங்கள்
பகுப்பு:ரேகா (தென்னிந்திய நடிகை) நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்